OpenLLM-France/wikimedia huggingface dataset:
# Natació sincronitzada al Campionat del Món de natació de 2015 – Rutina de duet tècnic mixt

KZN 2015 Campionats del món :
| Salts |||
| Individual |||
| 1 m | homes | dones |
| 3 m | homes | dones |
| 10 m | homes | dones |
| Sincronitzats |||
| 3 m | homes | dones |
| 10 m | homes | dones |
| Mixte | 3 m | 10 m |
| Per equips |||
| High diving |||
| homes dones |||
| Aigües obertes |||
| 5 km | homes | dones |
| 10 km | homes | dones |
| 25 km | homes | dones |
| Equips | Equips |
| Natació |||
| Lliures |||
| 50 m | homes | dones |
| 100 m | homes | dones |
| 200 m | homes | dones |
| 400 m | homes | dones |
| 800 m | homes | dones |
| 1.500 m | homes | dones |
| Esquena |||
| 50 m | homes | dones |
| 100 m | homes | dones |
| 200 m | homes | dones |
| Braça |||
| 50 m | homes | dones |
| 100 m | homes | dones |
| 200 m | homes | dones |
| Papallona |||
| 50 m | homes | dones |
| 100 m | homes | dones |
| 200 m | homes | dones |
| Estils |||
| 200 m | homes | dones |
| 400 m | homes | dones |
| Relleus lliures |||
| 4×100 m | homes | dones |
| 4×200 m | homes | dones |
| Relleus d'estils |||
| 4×100 m | homes | dones |
| Relleus mixtes |||
| 4×100 m | lliures | estils |
| Natació Sincronitzada |||
| Solo | tècnic | lliure |
| Duet | tècnic | lliure |
| Duet Mixt | tècnic | lliure |
| Equip | tècnic | lliure |
| combinada ||
| Waterpolo |||
| homes dones | homes dones | |
| Aquesta caixa: |||
La prova de rutina de duet tècnic mixt es va celebrar el 25 i 26 de juliol de 2015 a Kazan, Rússia.

## Resultats

La preliminar es va disputar el dia 25 a les 11:45 i la final el dia 26 a les 19:15  * Classificades
| Posició | Nedadors | País | Preliminar | Preliminar | Final | Final |
| Posició | Nedadors | País | Puntuació | Posició | Puntuació | Posició |
| 01 | Estats Units | Christina Jones Bill May | 86.7108 | 2 | 88.5108 | 1 |
| 02 | Rússia | Aleksandr Maltsev Darina Valitova | 88.8539 | 1 | 88.2986 | 2 |
| 03 | Itàlia | Manila Flamini Giorgio Minisini | 85.4125 | 3 | 86.3640 | 3 |
| 4 | Ucraïna | Oleksandra Sabada Anton Timofeiev | 84.0767 | 4 | 83.7653 | 4 |
| 5 | Japó | Atsushi Abe Yumi Adachi | 81.8724 | 5 | 82.3509 | 5 |
| 6 | Turquia | Gökçe Akgün Yağmur Demircan | 71.4913 | 6 | 74.7756 | 6 |

## Referències

* ↑ Preliminary round results
* ↑ «Final results». Arxivat de l'original el 2019-02-13. [Consulta: 27 juliol 2015].
# Ningi

Ningi és una ciutat de Nigèria a l'estat de Bauchi al llarg de la carretera de Kano, a un centenar de quilòmetres de la ciutat de Bauchi. És capital de l'emirat tradicional de Ningi i d'una àrea de govern local la qual té 4.625 km² i una població de 387.192 habitants (2006).
# Nous Horitzons

Nous Horitzons és una revista trimestral escrita en català de caràcter polític i cultural. Fou fundada el 1960 amb el nom d'Horitzons i que el 1962 adoptà el nom actual. Es troba vinculada a la Fundació Nous Horitzons, creada el 1993 pel PSUC i Iniciativa per Catalunya.
Inicialment era clandestina, i durant el franquisme la redacció era a Mèxic, a càrrec de dirigents del PSUC exiliats allí. Els primers números s'editaren totalment a Mèxic i eren enviats clandestinament a l'interior, però a partir del número 9 les planxes per a la publicació es preparaven a França i després s'imprimien clandestinament a Catalunya. La seva publicació fou legalitzada finalment el 1977.
Durant la seva edició a Mèxic fou dirigida per Francesc Vicens i Giralt i, quan s'establí la redacció a Catalunya el director fou Manuel Sacristán. Dins la seva nòmina de col·laboradors habituals s'hi poden comptar amb Rafael Vidiella i Franch, Gaspar Aribau, Gregori López Raimundo, Pere Ardiaca, N. Pla, Manuel Sacristán, Giulia Adinolfi, Jordi Solé Tura, Francesc Vallverdú i Canes, J. Sempere, Rafael Ribó, Manuel Vázquez Montalbán, Núria Sales i Folch, Joaquim Molas, Oriol Bohigas i Teresa Pàmies, entre d'altres.
Preferentment ha tractat temes relacionats amb la realitat social catalana, i la qüestió nacional, però també eren importants les col·laboracions de crítica literària. Des del seu origen té una òptica marxista al que darrerament s'hi han afegit altres corrents intel·lectuals.

## Referències

* ↑ «Nous Horitzons». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Fundació Nous Horitzons
* Nous horitzons a dialnet
* Nous horitzons a Arca (Arxiu de Revistes Catalanes Antigues)
* Mientras tanto a Dialnet
# Norwich (Vermont)

Norwich és una població dels Estats Units a l'estat de Vermont. Segons el cens del 2000 tenia 3.544 habitants.

## Demografia

Segons el cens del 2000, Norwich tenia 3.544 habitants, 1.367 habitatges, i 944 famílies. La densitat de població era de 30,6 habitants per km².
Per edats la població es repartia de la següent manera: un 29,3% tenia menys de 18 anys, un 4,9% entre 18 i 24, un 23,6% entre 25 i 44, un 31,3% de 45 a 60 i un 11% 65 anys o més.
L'edat mediana era de 41 anys. Per cada 100 dones de 18 o més anys hi havia 90,1 homes.
La renda mediana per habitatge era de 66.000 $ i la renda mediana per família de 78.178 $. Els homes tenien una renda mediana de 49.350 $ mentre que les dones 33.871 $. La renda per capita de la població era de 35.285 $. Entorn de l'1,5% de les famílies i el 3,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Norwich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Norwich». American Fact Finder. Oficina del Cens dels Estats Units, 12-01-2010.
# No For An Answer

No For an Answer va ser un grup californià de punk hardcore actiu entre 1987 i 1989. El grup va fer un parell de concerts de reunió amb motiu del 25è aniversari de Revelation Records.

## Discografia

* You Laugh (EP, 1988, Revelation Records)
* A Thought Crusade (1989, Hawker/Roadrunner Records)
* A Thought Crusade / Face The Nation (compartit amb Carry Nation, 1996, Cargo Music/Tacklebox Records)
* It Makes Me Sick (2011, TKO Records)

## Referències

* ↑ «No for an Answer Return to Orange County – OC Weekly». [Consulta: 14 febrer 2023].
* ↑ «No For An Answer - Band Spotlight - Orange County hardcore band from the late 80's | Big Wheel Magazine - Los Angeles music scene news and concert schedule listings for Los Angeles - Punk News». [Consulta: 14 febrer 2023].
* ↑ Ramirez, Carlos. «Interview: Dan O’Mahony (No For An Answer, 411, Done Dying, Carry Nation, Workshed Records)» (en anglès). No Echo, 22-06-2017. [Consulta: 14 febrer 2023].
* ↑ «Interview» (en alemany). Ox Fanzine. [Consulta: 14 febrer 2023].
# Novomikhàilovka

«Novomikhàilovka» té aquests significats:
* Novomikhàilovka (Altai), localitat del krai de l'Altai, a Rússia
* Novomikhàilovka (Baixkíria), localitat de la república de Baixkíria, a Rússia
# Novomikhàilovka (Baixkíria)

* Per a altres significats, vegeu «Novomikhàilovka».
Novomikhàilovka (en rus: Новомихайловка) és un poble de Baixkíria, a Rússia, que en el cens del 2010 tenia 2 habitants. Pertany al districte de Iermolàievo.

## Referències

* ↑ Закон Республики Башкортостан от 19.11.2008 № 49-з «Об изменениях в административно-территориальном устройстве Республики Башкортостан в связи с объединением отдельных сельсоветов и передачей населённых пунктов»
# Nsutita

La nsutita és un mineral de la classe dels òxids, que pertany al grup de la ramsdel·lita. Rep el nom de la mina Nsuta, a Ghana, on va ser trobada per primera vegada.

## Característiques

La nsutita és un òxid de fórmula química (Mn$^{4+}$,Mn$^{2+}$)(O,OH)₂. Cristal·litza en el sistema hexagonal. La seva duresa a l'escala de Mohs es troba entre 6,5 i 8.
Segons la classificació de Nickel-Strunz, la nsutita pertany a «04.DB - Metall:Oxigen = 1:2 i similars, amb cations de mida mitjana; cadenes que comparteixen costats d'octàedres» juntament amb els següents minerals: argutita, cassiterita, plattnerita, pirolusita, rútil, tripuhyita, tugarinovita, varlamoffita, byströmita, tapiolita-(Fe), tapiolita-(Mn), ordoñezita, akhtenskita, paramontroseïta, ramsdel·lita, scrutinyita, ishikawaïta, ixiolita, samarskita-(Y), srilankita, itriocolumbita-(Y), calciosamarskita, samarskita-(Yb), ferberita, hübnerita, sanmartinita, krasnoselskita, heftetjernita, huanzalaïta, columbita-(Fe), tantalita-(Fe), columbita-(Mn), tantalita-(Mn), columbita-(Mg), qitianlingita, magnocolumbita, tantalita-(Mg), ferrowodginita, litiotantita, litiowodginita, titanowodginita, wodginita, ferrotitanowodginita, wolframowodginita, tivanita, carmichaelita, alumotantita i biehlita.

## Formació i jaciments

Va ser descoberta a la mina Nsuta, situada a la localitat de Tarkwa, dins la Regió Occidental de Ghana. Tot i no ser una espècie gens abundant, ha estat descrita a tot el planeta a excepció de l'Antàrtida.

## Referències

* ↑ «Nsutite» (en anglès). Mindat. [Consulta: 29 gener 2018].
# Neuville-Saint-Amand

Neuville-Saint-Amand és un municipi de França, situat en el departament de l'Aisne, als Alts de França.
Forma part de la Communauté d'agglomération de Saint-Quentin

## Administració

L'alcalde, des del 2001 és Patrick Merlinat.

## Demografia

* 1962 - 819 habitants.
* 1975 - 725 habitants.
* 1990 - 916 habitants.
* 1999 - 908 habitants.
* 2007 - 840 habitants.
* 2008 - 858 habitants.(francès)

## Notes

* ↑ « PDF Recensement de la population de l'Aisne au 1er janvier 2008». [Consulta: 2 gener 2011].

## Enllaços externs

* Neuville-Saint-Amand sur le site de l'Institut géographique national(francès)
* Neuville-Saint-Amand sur le site de l'Insee Arxivat 2012-06-09 a Wayback Machine.(francès)
* Clochers.org(francès)
# Ognéville

Ognéville és un municipi francès situat al departament de Meurthe i Mosel·la i a la regió del Gran Est. L'any 2007 tenia 128 habitants.

## Demografia
### Població

El 2007 la població de fet d'Ognéville era de 128 persones. Hi havia 48 famílies, de les quals 16 eren unipersonals (8 homes vivint sols i 8 dones vivint soles), 8 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 47 eren l'habitatge principal de la família, 3 eren segones residències i 1 estava desocupat. 50 eren cases i 1 era un apartament. Dels 47 habitatges principals, 43 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 1 tenia tres cambres, 14 en tenien quatre i 33 en tenien cinc o més. 34 habitatges disposaven pel capbaix d'una plaça de pàrquing. A 18 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ognéville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 8 |
| 4 | 70 a 74 | 0 |
| 8 | 65 a 69 | 0 |
| 0 | 60 a 64 | 8 |
| 8 | 55 a 59 | 8 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 4 |
| 8 | 30 a 34 | 4 |
| 4 | 25 a 29 | 8 |
| 4 | 20 a 24 | 0 |
| 0 | 15 a 19 | 0 |
| 8 | 10 a 14 | 0 |
| 8 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 72 persones, 50 eren actives i 22 eren inactives. De les 50 persones actives 48 estaven ocupades (29 homes i 19 dones) i 2 estaven aturades (2 dones i 2 dones). De les 22 persones inactives 11 estaven jubilades, 10 estaven estudiant i 1 estava classificada com a «altres inactius».

### Activitats econòmiques

Els 3 establiments que hi havia el 2007 eren d'empreses de construcció.
Els 3 serveis als particulars que hi havia el 2009 eren electricistes.
L'any 2000 a Ognéville hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Ognéville a l'INSEE.
* Évolution et structure de la population Fitxa amb el detall de dades d'Ognéville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ogoniok

Ogoniok (rus Огонёк, guspira) és una de les revistes setmanals més antigues de Rússia.

## Història i perfil

"Ogoniok" ha publicat des de 21 de desembre [C.J. 9 de desembre] de 1899. Va ser restablerta a la Unió Soviètica el 1923 per Mikhaïl Koltsov. La seu es troba a Moscou. En 1957 la circulació de la revista va ser de 850.000 còpies.
La revista de colors va arribar al cim de la seva popularitat durant la perestroika, quan el seu redactor en cap Vitali Koròtitx "estava guiant Ogoniok a una posició pro-nord-americana i pro-capitalista". Aquests anys són objecte del llibre Small Fires: Letters From the Soviet People to Ogonyok Magazine 1987-1990 (Summit Books, NY, 1990) seleccionat i editat per Christopher Cerf, Marina Albee, i amb una introducció de Koròtitx. La revista va vendre 1.5 milions de còpies en 1987 i 4,6 milions de còpies en 1990.
A començaments de la dècada del 1990 Ogoniok era propietat de Borís Berezovski i la seva popularitat va començar a declinar. Va vendre 200.000 de còpies el 1993. Víktor Loixak, l'antic editor de Moskóvskie nóvosti, fou nomenat editor en 2003. El 2004 va ser publicat per l'editorial russa OVA-PRESS. A la fi de la gran recessió a Rússia el gener de 2009, la publicació va ser suspesa a causa d'un canvi de propietat.
Després d'un descans de quatre mesos, la publicació d' Ogoniok es va reprendre el 18 de maig de 2009, per Kommersant Publishing Group. El primer número publicat per Kommersant és el 5079è Ogoniok des de 1899.

## Redactors en cap

* Mikhaïl Koltsov (1923–1938)
* Ievgueni Petrov (1938–1942)
* Aleksei Surkov (1945–1953)
* Anatoli Sofrónov (1953–1986)
* Vitali Koròtitx (1986–1991)
* Lev Gusxin (1992–1997)
* Vladimir Txernov (1998–2003)
* Viktor Lotsak (2003–2004)
* Vladislav Vdovin (2004–2009)
* Serguei Agafónov (2012–)

## Referències

* 1 2 3 Jukka Pietiläinen «Media Use in Putin's Russia». Journal of Communist Studies and Transition Politics, 24, 3, 2008. DOI: 10.1080/13523270802267906 [Consulta: 29 novembre 2014].
* ↑ «Media and Journalism in Russia». SRAS. [Consulta: 22 juny 2016].
* ↑ The Europa World Year: Kazakhstan - Zimbabwe. Taylor & Francis, 2004, p. 3566. ISBN 978-1-85743-255-8 [Consulta: 27 juliol 2016].
* ↑ Ludmilla B. Turkevich «Soviet Literary Periodicals». Books Abroad, 32, 4, Autumn 1958 [Consulta: 21 març 2017].
* ↑ David M. Kotz, Fred Weir (1997). "Chapter 4: Glasnost and the intelligentsia". Revolution from Above: The Demise of the Soviet System. London: Routledge. p. 65. ISBN 0-415-14316-0
* ↑ Telen, Liudmila (25 de febrer 2009). "Закроется ли "Огонек"? Arxivat 2012-08-06 a Wayback Machine." (rus). Radio Free Europe/Radio Liberty. Consultat l'1 de desembre del 2009.
* ↑ «Перерыв на обет» (en (rus)). Ogoniok, no. 1 (5079), 18-05-2009. [Consulta: 19 maig 2009].

## Enllaços externs

* Ogoniok - Lloc web oficial (rus)
* Pàgina web oficial desapareguda (versió arxiu)
* Arxiu 1945-1991
# Nàberejni (Oktiabrski)

* Per a altres significats, vegeu «Nàberejni».
Nàberejni - Набережный (rus) és un possiólok del krai de Krasnodar, a Rússia. Es troba a la riba esquerra del riu Txelbas, a 15 km al sud-oest de Pàvlovskaia i a 120 km al nord-est de Krasnodar, la capital.
Pertany al municipi d'Oktiabrski.
# Nyōbō funshitsu

Nyōbō funshitsu (女房紛失, Dona perduda) és una pel·lícula japonesa muda de comèdia dirigida per Yasujirō Ozu i estrenada el 1928.
La pel·lícula i el seu guió es consideren perduts.

## Sinopsi

Comèdia lleugera sobre els alts i baixos del matrimoni, basada en una fotonovel·la publicada en una revista i guardonada amb un premi.

## Repartiment

* Tatsuo Saitō: Jōji
* Fumiko Okamura: Yumiko
* Sōichi Kunijima : Yoshiaki, el detectiu
* Shichirō Kanno : el lladre
* Takeshi Sakamoto: l'oncle
* Tokio Seki : l'assistent de Yoshiaki
* Junko Matsui : Yōko, l'esposa de Jōji
* Shigeru Ogura
* Chishū Ryū

## Notes i referències

* ↑ (japonès) Nyōbō funshitsu a Japanese Movie Database
* ↑ «女房紛失 Nyōbō funshitsu» (en japonès). shochiku.co.jp. [Consulta: 16 octubre 2021].
* 1 2 Donald Richie. Ozu. Traducció: Pierre Maillard. Lettre du blanc, 20 juliol 1980, p. 287. OCLC 417413792.
# Nàberejni

«Nàberejni» té aquests significats:
* Nàberejni (Khatukai), possiólok de la República d'Adiguèsia, a Rússia
* Nàberejni (Xkurinskaia), possiólok del krai de Krasnodar, a Rússia
* Nàberejni (Vostotxni Sossik), khútor del krai de Krasnodar, a Rússia
* Nàberejni (Oktiabrski), possiólok del krai de Krasnodar, a Rússia
* Nàberejni (Kírov), possiólok de l'óblast de Kírov, a Rússia
# Nàberejni (Kírov)

* Per a altres significats, vegeu «Nàberejni».
Nàberejni (en rus: Набережный) és un poble (un possiólok) de l'óblast de Kírov, a Rússia, segons el cens del 2010 tenia 66. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Ola Englund

Ola Englund (Estocolm, 27 de setembre de 1981) és un músic suec, compositor, productor de gravació, guitarrista, home de negocis i YouTuber. És membre de fundar de la banda Temuda, i actua de guitarra solista a la banda de metall suec The Haunted, i sol ser membre també de la banda Six Feet Under. També ha format part de Sarpoint, Facing Death, Subcyde, i Sorcerer.
L'any 2017 va llançar la seva pròpia marca de guitarra, Solar Guitars. I l'any 2019 va publicar el seu primer àlbum en solitari anomenat Master Of The Universe.
El 2018 la revista Total Guitar el va premiar com a Millor Personalitat a Internet i un dels seus models de guitarra Solar com el segon millor de l'any.

## Influències

Ola cita com a infliències més grans a Pantera, Dream Theater, Nevermore, Testament, Bolt Thrower, Entombed, i Opeth.

## Discografia

| Any | Banda | Àlbum | Notes |
| 2005 | Facing Death | Facing Death | Demo |
| 2007 | Subcyde | Subcyde |
| 2007 | Feared | Feared |
| 2008 | Feared | Feared (EP) |
| 2011 | Feared | Rejects |
| 2011 | Scarpoint | Mask of Sanity |
| 2012 | Feared | Refeared |
| 2013 | Feared | Furor Incarnatus |
| 2013 | Feared | Vinter |
| 2013 | Six Feet Under | Unborn |
| 2014 | Feared | Elemental Nightmares II |
| 2014 | The Haunted | Eye of the Storm (EP) |
| 2014 | The Haunted | Exit Wounds |
| 2015 | Feared | Synder |
| 2016 | Feared | Reborn |
| 2017 | Feared | Svart |
| 2017 | The Haunted | Strength in Numbers |
| 2019 | Ola Englund | Master of the Universe | |
| 2021 | Ola Englund | Starzinger | |
| 2023 | The Chug Project | Volume 1 | Les cançons es basen en els riffs de "Sunday with Ola". |
| 2023 | The Chug Project | Volume 2 | Les cançons es basen en els riffs de "Sunday with Ola". |

### Singles

* Pizza Hawaii (2019)
* Cerberus (2019)
* Solar Pt. 1 (2019)
* The Sun & The Moon (2020)
* Stars & Ponies (2020)
* Cringy AF (2021)
* Demon(etized) (2021)
* "The First of its Kind" (2023)
* "Live In You" (2023)

## Equip

Englund ha tingut guitarres de signatura pròpia de les marques Strictly 7 (2011-2013) i Washburn (2013-2017), així com amplificadors de signatura pròpia de Fortin (2010-2014) i Randall (2014–present). El novembre de 2017 Englund va anunciar el llançament de la seva pròpia marca de guitarres, Solar.

## Referències

* ↑ «Voices of Metal – Ola Englund | Seymour Duncan Blog». Seymourduncan.com, 10-11-2011. [Consulta: 12 agost 2013].
* ↑ «Ola Englund». Metal Insider. [Consulta: 12 agost 2013].
* ↑ «Washburn – Ola Englund». Olaenglund.com. Arxivat de l'original el 21 de juliol 2018. [Consulta: 21 juliol 2018].
* ↑ «Ola Englund Satan - Randall Amplifiers». Randallamplifiers.com. Arxivat de l'original el 5 de març 2019. [Consulta: 21 juliol 2018].
* ↑ «No renewal of my S7G contract». Ola Englund. Arxivat de l'original el 11 de juliol 2018. [Consulta: 21 juliol 2018].
* ↑ «NATAS - FORTIN AMPS». Fortinmaps.com. Arxivat de l'original el 20 de febrer 2019. [Consulta: 21 juliol 2018].
* ↑ «The Haunted, Feared Guitarist Ola Englund Launches Solar Guitars Brand». Guitarworld, 28de novembre 2017 [Consulta: 26 juliol 2019].

## Enllaços externs

* Ola Englund - Lloc web oficial
* Ola Englund - Lloc web oficial
# Nüwa

Nüwa o Nugua (en xinès tradicional: 女媧; en xinès simplificat: 女娲; en pinyin: Nǚ Wā) és una de les més famoses deesses creadores xineses dins de la mitologia femenina transmesa des de l'època prehistòrica. Segons el mite, va crear la humanitat modelant el fang, va arreglar el cel per posar fi al diluvi i va inventar el sheng, un instrument musical amb forma d'úter (la traducció seria néixer). Es representa en les imatges més antigues com un cap humà i un cos de serpent. Com a dea totèmica o amb el seu paper de dea de la saviesa, era la protagonista d'antigues cerimònies d'iniciació en el curs per a nous joves en la història mítica, i normes d'encanteri i comportament. Com a dea del matrimoni, era venerada en les festes que acabaven en orgies rituals. La dinastia Han va crear un corpus religiós imperial i les dees femenines van ser transformades a nivells secundaris. A Nüwa, van aparellar-la amb Fuxi, personatge masculí, i es representen com dues serpents enllaçades. Dins de la mitologia oficial de la dinastia Tang, la parella de serpents va ser l'única supervivent del diluvi i va ser necessari l'incest sagrat per a crear la humanitat.

## Bibliografia

* Ceinos Arcones, Pedro. El matriarcado en China. Editorial: Miraguano Ediciones, Inc (2011) ISBN 978-84-7813-370-3.

## Enllaços externs

* Mites ancestrals: Nüwa crea els humans i arregla el cel Arxivat 2007-04-05 a Wayback Machine. (anglès).